## Odluka o obveznicima, osnovicama i visini sredstava za zdravstvenu zaštitu i drugim pravima iz zdravstvenog osiguranja

### NN 51/1993 (31.5.1993.), Odluka o obveznicima, osnovicama i visini sredstava za zdravstvenu zaštitu i drugim pravima iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 239 stavke 2. Zakona o zdravstvenoj zaštiti i zdravstvenorn
osiguranju ("Narodne novine" broj 12/91 - pročišćeni tekst, 19/91,
53A/91, 18/92 i 69/92), te članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" broj 48/90)
Skupština Republičkog fonda zdravstvenog osiguranja i zdravstva Hrvatske
na 12. sjednici održanoj 20 svibnja 1993. godine, donijela je

## ODLUKU

### o obveznicima, osnovicama i visini sredstava za zdravstvenu zaštitu i drugim pravima iz zdravstvenog osiguranja

I.

Ovom odlukom propisuju se ze pojedine obveznike plaćanja doprinosa za
zdravstveno osiguranje, osnovice osiguranja koje služe za obračun i plaćanje
doprinosa za to osiguranje, te visina doprinosa iskazana u postotku od
propisane osnovice osiguranja.

II.

Obveznici uplaćivanja sredstava za zdravstvenu zaštitu i drugih prava
iz zdravstvenog osiguranja, dužni su doprinos propisan Zakonom o zdravstvenoj
zaštiti i zdravstvenom osiguranju ("Narodne novine" broj 12/91
- pročišćeni tekst, 19/91, 53A/91, 18/92 i 69/92 - u daljnjem tekstu: Zakon)
i ovom odlukom, uplatiti na prolazni račun koji se vodi kod organizacije
zakonom ovlaštene za obavljanje platnog prometa, u korist nadležne ispostave
Republičkog fonda zdravstvenog osiguranja i zdravstva Hrvatske.

III.

Doprinos za zdravstveno osiguranje obračunava se od osnovice osiguranja
koja ne može biti manja od iznosa minimalne plaće propisane Općim kolektivnim
ugovorom za gospodarstvo ("Narodne novine" broj 47/92 - u daljnjem
tekstu: minimalna plaća).

IV.

Osiguranici koji osobnim radom samostalno obavljaju privrednu, odnosno
neprivrednu djelatnost, doprinos za zdravstveno osiguranje plaćaju na način
i u visini propisanoj Zakonom i ovom odlukom.

V.

Osiguranicima iz točke IV. ove odluke, koji plaćaju porez na dobit,
osnovica za plaćanje doprinosa za zdravstveno osiguranje je plaća koja
ne može biti manja od iznosa najniže osnovne plaće propisane Općim kolektivnim
ugovorom za gospodarstvo (u daljnjem tekstu: najniža osnovna plaća) vrijedeće
za mjesec za koji se plaća doprinos, uvećane za pripadajući koeficijent
stupnja stručnog obrazovanja iz točke VI. ove odluke.

Doprinos za zdravstveno osiguranje, iz stavke 1. ove točke, plaća se
po stopama propisanim Zakonom za poduzeća i druge pravne osobe i radnike
uposlene u tim poduzećima i kod drugih pravnih osoba.

Doprinos za zdravstveno osiguranje iz ove točke, dospijeva i uplaćuje
se na dan isplate plaće, a najkasnije do 15-og u mjesecu za prethodni mjesec.

VI.

Osiguranici iz točke IV. ove odluke, koji porez na dobit plaćaju u paušalnom
iznosu, kao i drugi osiguranici koji osobnim radom samostalno obavljaju
neprivrednu djelatnost, a nisu obuhvaćeni točkom V. ove odluke, doprinos
za zdravstveno osiguranje plaćaju od osnovice osiguranja koja ne može biti
manja od iznosa koji se određuje u zavisnosti od iznosa najniže osnovne
plaće, vrijedeće za mjesec za koji se plaća doprinos, te stručne spreme
izražene koeficijentom:

```
_______________________________________________
Stupanj stručnog obrazovanja            Koeficijent
_______________________________________________
1. nekvalificirani djelatnik (NKV)              1
2. priučeni djelatnik (PKV) i niže stručno
obrazovanje                                     1,20
3. kvalificirani djelatnici (KV)                1,40
4. srednje stručno obrazovanje (SSS)            1,60
5. visokokvalificirani djelatnici (VKV) 1,85
6. više stručno obrazovanje (VŠS)               2,10
7. visoko stručno obrazovanje (VSS)     2,20
8. visoko stručno obrazovanje - magistar        2,60
9. visoko stručno obrazovanje - dr.
specijalist                                     2,80
10 .visoko stručno obrazovanje - dr.sci.        3,20
______________________________________________

```

Osiguranici iz stavke 1. ove točke, mogu izabrati i višu osnovicu osiguranja
od one u koju su razvrstani, s tim da ta osnovica ne može biti viša od
osmerostrukog iznosa najniže osnovne plaće za mjesec za koji se plaća doprinos.

Doprinos za zdravstveno osiguranje iz ove točke, plaća se po stopi od
20%, odnosno po stopi propisanoj Zakonom, a preračunatoj u neto stopu,
utvrđenoj od nadležnog organa uprave prihoda prema sjedištu, odnosno prebivalištu
obveznika uplate doprinosa.

Doprinos za zdravstveno osiguranje iz ove točke dospijeva i uplaćuje
se do 15-og u mjesecu, za prethodni mjesec.

VII.

Doprinos za zdravstveno osiguranje za osiguranike uposlene kod osoba
koje osobnim radom samostalno obavljaju privrednu, odnosno neprivrednu
djelatnost, te kod drugih fizičkih osoba, obračunavaju i plaćaju te osobe
po stopi od 10% na bruto plaće i po stopi od 10% iz bruto plaće, ako ovom
odlukom nije drukčije propisano.

Osnovica za obračun doprinosa za zdravstveno osiguranje, prema stavci
1. ove točke, ne može biti manja od iznosa utvrđenih na osnovi osnovica
osiguranja propisanih stavkom 1. točke VI. ove odluke.

Doprinos za zdravstveno osiguranje iz ove točke dospijeva i uplaćuje
se na dan isplate plaće, a najkasnije do 15-og u mjesecu za prethodni mjesec.

VIII.

Osiguranici iz točke IV. ove odluke koji su privremeno odjavili poslovanje
radnje, osim u slučaju odjave zbog privremene spriječenosti - nesposobnosti
za rad, doprinos za zdravstveno osiguranje obračunavaju i plaćaju sukladno
točki IV. ove odluke, a prema osnovici koju čini iznos minimalne plaće
vrijedeće za mjesec za koji se plaća doprinos.

IX.

Doprinos za zdravstveno osiguranje državljana Republike Hrvatske, koji
imaju stalno prebivalište na području Republike Hrvatske i stranaca koji
imaju boravak na osnovi odobrenog trajnog nastanjenja na području Republike
Hrvatske, a primaju mirovinu ili invalidninu isključivo od inozemnih nositelja
osiguranja, plaćaju u visini od 20% iznosa najniže osnovne plaće vrijedeće
za odnosni mjesec, mjesečno po osobi, ako međudržavnim ugovorom nije drukčije
određeno.

Doprinos iz stavke 1. ove točke dospijeva prvog u mjesecu za tekući
mjesec.

X.

Doprinos za zdravstveno osiguranje osiguranika prijavljenih kod područnih
službi Republičkog zavoda za zapošljavanje, plaća se u visini od 20% na
osnovicu koju čini iznos najniže osnovne plaće, vrijedeće za odnosni mjesec,
za svaku prijavljenu osobu - nositelja osiguranja.

Doprinos iz ovog članka dospijeva na naplatu 5-og dana tekućeg mjeseca
za prethodni mjesec.

XI.

Osiguranici koji obavljaju crkveno-vjerske poslove u vjerskim zajednicama,
doprinos za zdravstveno osiguranje obračunavaju i plaćaju po stopi od 10%
od osnovice osiguranja, a koja iznosi:

a) za svećenike, u visini trostrukog iznosa minimalne plaće vrijedeće
za odnosni mjesec,

b) za druge osobe koje obavljaju crkveno-vjerske poslove, u visini dvostrukog
iznosa minimalne plaće vrijedeće za odnosni mjesec.

Osiguranici iz stavke 1. ove točke koji prema crkveno-vjerskim odredbama
žive u celibatu, doprinos za zdravstveno osiguranje obračunavaju i plaćaju
po stopi od 5% od osnovice iz te stavke.

XII.

Ako tijekom osiguranja, kod osiguranika iz točke V., VI. i VII. ove
odluke, nastane promjena u stručnoj spremi, nova osnovica osiguranja određuje
se od prvog dana slijedećeg mjeseca, nakon mjeseca u kojem je nastala promjena.

XIII.

Doprinos za zdravstveno osiguranje za osigurane osobe koje su:

1. prekinule rad zbog toga što ih je organizacija ili druga pravna osoba
uputila na obrazovanje, stručno usavršavanje ili postdiplomski studij,

2. upućene od orgaclizacije ili druge pravne osobe u inozemstvo u okviru
međunarodne tehničko-prosvjetne i kulturne suradnje,

3. rješenjem, odnosno odlukom organizacije ili druge pravne osobe ostvarile
pravo na neplaćeni dopust, plaća ta organizacija, odnosno druga pravna
osoba po stopi od 20% od osnovice koju čini dvostruki iznos najniže osnovne
plaće, vrijedeće za mjesec za koji se plaća doprinos.

4. osigurane osobe koje je organizacija, odnosno druga pravna osoba,
uputila kao svoje stipendiste na praktičan rad u drugu organizaciju poradi
stručnog osposobijavanja, doprinos za zdravstveno osiguranje plaća organizacija,
odnosno druga pravna osoba, u visini od 20% od osnovice koju čini stipendija.

Doprinosi iz ove točke dospijevaju i uplaćuju se kada i doprinosi za
zdravstveno osiguranje djelatnika uposlenih u toj organizaciji, odnosno
pravnoj osobi.

XIV.

Osiguranici - državljani Repkrblike Hrvatske, koji su na području Republike
Hrvatske uposleni kod stranih i međunarodnih organizacija i ustanova, stranih
konzularnih i diplomatskih predstavništava i u osobnoj službi stranih državljana,
doprinos za zdravstveno osiguranje obračun- avaju i plaćaju po stopi i
osnovici osiguranja propisanoj točkom VI. ove odluke.

Iznimno od stavke 1. ove točke, kada je plaća ugovorena u iznosu koji
je veći od osnovice iz točke VI. ove odluke, doprinos za zdravstveno osiguranje
obračunava se i plaća sukladno odredbi točke VII. ove odluke.

XV.

Osiguranici uposleni u inozemstvu, ako za to vrijeme nisu obvezatno
osigurani kod inozemnog nositelja zdravstvenog osiguranja, doprinos za
zdravstveno osiguranje plaćaju po stopi od 30% od osnovice koju čini trostruki
iznos najniže osnovne plaće vrijedeće za mjesec za koji se plaća doprinos.

Doprinos iz stavke 1. ove odluke dospijeva prvog u mjesecu za tekući
mjesec.

XVI.

Za osiguranika upućenog na rad u inozemstvo, doprinos za zdravstveno
osiguranje plaća organizacija ili druga pravna osoba koja ga je uputila
na rad u inozemstvo. Navedeni doprinos plaća se od osnovice koju čini pripadajuća
plaća za mjesec za koji se plaća doprinos, utvrđena sukladno Općem kolektivnom
ugovoru i općem aktu organizacije, kao da osiguranik radi u zemlji.

Obračun i plaćanje doprinosa iz stavke 1. ove točke, organizacija, odnosno
druga pravna osoba obavlja prema stopi i na način koji je propisan za uposlene
u toj organizaciji.

XVII.

Doprinos za zdravstveno osiguranje za pomorce-državljane Republike Hrvatske,
koji imaju prebivalište na području Republike Hrvatske, uposlene u inozemstvu
(rad na stranom brodu), ako za to vrijeme nisu obuhvaćeni zdravstvenim
osiguranjem kod inozemnog nositelja osiguranja, obračunava se i plaća suleladno
odredbi točke XV. ove odluke.

Doprinos za zdravstveno osiguranje za pomorce-državljane Republike Hrvatske,
koji imaju prebivalište na području Republike Hrvatske, upućene na rad
u inozemstvo od strane domaćeg brodara (rad na domaćem brodu) obračunava
se i plaća sukladno odreddbi točke XVI. ove odluke.

XVIII.

Osiguranici uposleni u inozemstvu, i pomorci iz točke XVII. ove odluke
čiji članovi uže obitelji nisu obuhvaćeni zdravstvenim osiguranjem kod
inozemnog nositelja osiguranja, dužni su za svakog člana obitelji platiti
mjesečno iznos doprinosa u visini Od 20%, od minimalne plaće vrijedeće
za odnosni mjesec.

Doprinos iz ove točke dospijeva prvog u mjesecu za tekući mjesec.

XIX.

Za osigurane osobe koje se u slučajevima predviđenim Zakonom i ovom
točkom nalaze u inozemstvu, bez obzira na trajanje i svrhu boravka, plaća
se poseban doprinos za zdravstveno osiguranje:

1. za osigurane djelatnike uposlene u inozemstvu (članak 54. stavka
1. točka 1. i 7. Zakona) u visini od 20% od osnovice za obračunavanje redovnog
doprinosa,

2. za osigurane osobe upućene u inozemstvo u okviru međunarodne tehničko-prosvjetne
i kulturne suradnje (članak 54. stavka 6. točka 3. Zakona) u visini od
15% od osnovice za obračunavanje redovnog doprinosa, odnosno za učenike
i studente u visini od 15% od minimalne plaće, vrijedeće za odnosni mjesec,
mjesečno za svakog učenika, odnosno studenta,

3. za učenike, odnosno studente koji se na školovanju u inozemstvu nalaze
prema osobnom opredjeljenju, u visini od 15%od minimalne plaće vrijedeće
za odnosni mjesec,

4 za svaku drugu osiguranu osobu koja se u inozemstvu nalazi po privatnom
poslu, u visini od 15% od minimalne plaće vrijedeće za odnosni mjesec.

Poseban doprinos iz prethodne stavke, ako zakonom nije drukčije propisano,
obračunava i plaća, u slučaju iz točke 2 stavke 1. ove točke, Ministarstvo
kulture i prosvjete, a u slučajevima iz točke 3. i 4. iste stavke, sama
osigurana osoba.

Poseban doprinos iz stavke 1. ove točke dospijeva 1-og u mjesecu za
tekući mjesec, osim doprinosa za osiguranike iz točke 1. stavke 1. ove
točke (članak 54. stavka 1. točka 1. Zakona) koji dospijeva i uplaćuje
se kada i doprinosi za zdravstveno osiguranje djelatnika uposlenih u toj
organizaciji, odnosno drugoj Pravnoj osobi.

XX.

Doprinos za zdravstvenu zaštitu utvrđuje se:

1.za osobe iz članka 70. Zakona:

- za učenike srednjih škola i redovne studente kojima se zdravstvena
zaštita ne osigurava kao članovima obitelji, te za članove njihove uže
obitelji u visini od 15% od minimalne plaće vrijedeće za mjesec za koji
se plaća doprinos, mjesečno po osobi.

2.za osobe iz članaka 71. Zakona ,ako nemaju pravo na zdravstvenu zaštitu
po drugoj osnovi:

-za osobe koje sudjeluju u organiziranim javnim radovima, ako na tim
radovima rade najmanje 6 sati dnevno u visini od 15% od minimalne plaće
vrijedeće za mjesec za koji se plaća doprinos, mjesečno po osobi.

- za osobe na službi u domobranstvu,civilnoj zaštiti,na obuci za obranu
i zaštitu, na izvršavanju drugih zakonom utvrđenih obveza, u svezi s obranom,
te pripadnici dobrovoljnih omladinskih jedinica obrane, u visini od 15%
od minimalne plaće vrijedeće za mjesec za koji se plaća doprinos, mjesečno
po osobi.

- za osobe koje se pri obavljanju dužnosti prema propisima od požara,
ili kao članovi vatrogasnih društava za vrijeme stručnog osposobljavanja
ili prilikom sudjelovanja u gašenju požara, povrijede ili obole u svezi
s obavljanjem navedenih dužnosti, u visini od 15% od minimalne plaće vrijedeće
za mjesec za koji se plaća doprinos, mjesečno po osobi.

Doprinos iz stavke 1. ove točke dospijeva posljednjeg dana u mjesecu
za tekući mjesec.

XXI.

Doprinos za zdravstvenu zaštitu za slučaj nesreće na poslu i oboljenja
od profesionalne bolesti, za osobe iz članka 72. točka 1. - 4. Zakona,
utvrđuje se:

1. za učenike organizacija srednjeg obrazovanja i redovne studente organizacija
visokog obrazovanja, kad obavlja praktičan rad u svezi s nastavom,

2. za osobe na službi u domobranstvu, civilnoj zaštiti, na obuci za
obranu i zaštitu, na izvršavanju drugih zakonom utvrđenih obveza u svezi
s narodnom obranom, za pripadnike dobrovoljnih omladinskih jedinica narodne
obrane,

3.za osobe koje kao sudionici u određenim radnim akcijama sudjeluju
u spašavanju i obrani od elementarnih nepogoda i nesreća, ili u obnašanju
određenih javnih funkrija i dužnosti, ako su prema propisima o mirovinskom
i invalidskom osiguranju za vrijeme takve aktivnosti osigurane za slučaj
invalidnosti prouzročene nesrećom na poslu,

4. za osobe koje sudjeluju u organiziranim javnim radovima ako na tim
radovima rade najmanje 6 sati dnevno,

u visini od 5% od minimalne plaće vrijedeće za mjesec za koji se plaća
doprinos, mjesečno po osobi.

Doprinos iz stavke 1. ove točke obračunava i plaća za:

- osobe iz točke 1. - organizacija srednjeg i visokog obrazovanja,

- osobe iz točke 2. - poduzeće i druge pravne osobe, odnosno organi
koji su organizirali službu, odnosno obuku ili pozvali na izvršenje obveze,

- osobe iz točke 3. - poduzeće i druge pravne osobe kcije su organizirale
akciju,

- osobe iz točke 4. - investitor, odnosno poduzeće i druga pravna osoba
koja ih je uputila na organizirane javne radove.

Doprinos iz stavke 1. ove točke dospijeva posljednjeg dana u mjesecu
za tekući mjesec, a plaća se za vrijeme trajanja osiguranih slučajeva iz
ove točke.

XXII.

Doprinos za zdravstvenu zaštitu za slučaj nesreće na poslu ili oboljenja
od profesionalnih bolesti, utvrđuje se:

1. za osobe koje na osnovi ugovora o radu obavljaju privremene i povremene
poslove u visini od 15% od najniže osnovne plaće vrijedeće za mjesec za
koji se plaća doprinos, mjesečno po osobi,

2. za osobe na praktičnom radu koje za vrijeme trajanja tog rada nisu
zasnovale radni odnos (volonterski rad), u visini od 15% od minimalne plaće
vrijedeće za mjesec za koji se plaća doprinos, mjesečno po osobi.

Obračun i plaćanje doprinosa iz stavke 1. ove točke organizacija, odnosno
druga pravna osoba, obavlja na način i u roku propisanom za uposlene u
toj organizaciji.

XXIII.

Doprinos za zdravstvenu zaštitu za osobe kojima se zdravstvena zaštita
ne osigurava po drugoj osnovi (članak 73. stavka 1. i 3. Zakona) utvrđuje
se u visini od 15% od minimalne plaće, vrijedeće za mjesec za koji se plaća
doprinos, mjesečno po osobi.

Kada se doprinos plaća za mjesece prije mjeseca u kojem se utvrduje
pravo na osiguranje, zbog nastalog prekida u stažu osiguranja (prethodni
staž - za osobe iz članka 73. stavke 3. Zakona), osnovicu za obračun doprinosa
čini iznos minimalne plaće vrijedeće za mjesec u kojem se utvrđuje pravo
na osiguranje.

Doprinos iz stavke 1. ove točke dospijeva:

- za osobe iz članka 73. stavke 1. Zakona, 20-og u mjesecu za prethodni
mjesec,

- za osobe iz članka 73. stavke 3. Zakona, 1-og u mjesecu za tekući
mjesec.

Obveza plaćanja doprinosa, prema odredbama ove točke, traje sve do dana
stjecanja svojstva osiguranika po nekoj drugoj osnovi, odnosno do promjene
činjenica koje su bile uvjet za stjecanje prava na zdravstveno osiguranje,
a za osigurane osobe koje same plaćaju doprinos za zdravstveno osiguranje
(članak 73. stavka 3. Zakona) i do ispunjenja uvjeta propisanlh odlukom
općinskog odnosno gradskog vijeća i skupštine grada Zagreba kojom se utvrđuje
da osoba nije sposobna za rad i privređivanje i da nema dovoljno sredstava
za izdržavanje.

XXIV.

Doprinos za zdravstvenu zaštitu stranaca koji se nalaze na školovanju
u Republici Hrvatskoj (članak 1. -3. Zakona o zdravstvenoj zaštiti stranaca
u Hrvatskoj - "Narodne novine" broj 18/78), utvrđuje se u visini
od 15% od minimalne plaće vrijedeće za mjesec za koji se plaća doprinos,
mjesečno po osobi.

Doprinos za zdravstvenu zaštitu stranaca koji imaju boravak na osnovi
odobrenog trajnog nastanjenja u Republici Hrvatskoj, a nemaju zdravstvenu
zaštitu po drugoj osnovi, plaća se sukladno odredbi točke XXIII. ove odluke.

Doprinos iz ove točke dospijeva 1-og u mjesecu za tekući mjesec.

XXV.

Ako obveznici uplate doprinosa trebaju uplatiti doprinos za vrijeme
kraće od mjesec dana, doprinos se određuje tako da se za svaki kalendarski
dan uzima 1/30 mjesečnog doprinosa, utvrđenog za te osobe neovisno od radnih
sati provedenih na radu tijekom dana.

XXVI.

Osiguranici iz točke V., VII. i XIV. ove odluke, dužni su u roku od
7 dana po isteku mjeseca za koji se plaća doprinos za zdravstveno osiguranje,
nadležnoj ispostavi Stručne službe Republičkog fonda zdravstvenog osiguranja
i zdravstva Hrvatske, dostaviti ovjerovljenu kopiju isplatne liste, u kojoj
su iskazane obračunske plaće i doprinosi za zdravstveno osiguranje.

Kopiju isplatne liste, iz stavke 1. ove točke, ovjerava općinska uprava
prihoda prilikom primitka isplatne liste, sukladno odredbama Pravilnika
o obračunavanju i plaćanju poreza iz osobnog dohotka radnika ("Narodne
novine" broj 55/90)

XXVII.

Doprinos za zdravstvenu zaštitu dospijeva za naplatu 15-og dana tekućeg
mjeseca za prethodni mjesec, ako Zakonom, odnosno ovom odlukom nije drukčije
utvrđeno.

XXVIII.

Danom primjene ove odluke prestaje vrijediti Odluka o obveznicima, osnovicama
i visini sredstava za zdravstvenu zaštitu i drugim pravima iz zdravstvenog
osiguranja ("Narodne novine" broj 32/92 i 49/92).

XXIX.

Ova odluka stupa na snagu osmog dana od dana objave u "Narodnim
novinama", a primjenjuje se od prvog dana slijedećeg mjeseca.

Klasa : 025-04/93-01 /52

Urbroj. 338-24-93-1

Zagreb, 20. svibnja 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Odluka, NN 51/1993-994
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)